evagrius-scholasticus.historia-ecclesiastica 1.4
Ὡς οὖν ἡ κυρία παρῴχηκεν ἡμέρας πεντεκαίδεκα , οἱ ἐπὶ τούτῳ συναθροισθέντες , ὡς οὐ φθησομένων τῶν ἀνατολικῶν , ἢ εἰ καὶ φθαῖεν , μετὰ πολλοῦ χρόνου τριβήν , συναλίζονται , Κυρίλλου τοῦ θεσπεσίου διέποντος καὶ τὸν Κελεστίνου τόπον τὴν ἐπισκοπήν , ὡς εἴρηται , τῆς πρεσβυτέρας Ῥώμης πρυτανεύοντος . Καλοῦσι δ’ οὖν τὸν Νεστόριον , προτρέποντες τοῖς ἐπαγομένοις ἀπολογήσασθαι . Καὶ δῆτα κατὰ τὴν προτεραίαν ὑποσχόμενος ἀφικνεῖσθαι εἴπερ δεήσοι , καὶ τῶν ὑποσχεθέντων κατολιγωρήσας , καὶ τρὶς κληθεὶς ἐπειδὴ μὴ ἀπήντηκε , τῆς ζητήσεως οἱ συνελθόντες ἀντελαμβάνοντο . Καὶ Μέμνονος τοῦ τῆς Ἐφεσίων προέδρου τὴν διέλευσιν τῶν ἡμερῶν τῶν μετὰ τὴν κυρίαν διελθόντος — ἐτύγχανον δὲ ἑξκαίδεκα τὸν ἀριθμὸν οὖσαι — καὶ τῶν ἐπιστολῶν ἀνεγνωσμένων Κυρίλλου τοῦ θεσπεσίου τῶν πρὸς Νεστόριον εἰργασμένων αὐτῷ , καὶ πρός γε τῶν Νεστορίου πρὸς αὐτὸν Κύριλλον , ἐγγραφείσης δὲ καὶ τῆς ἱερᾶς ἐκείνης ἐπιστολῆς Κελεστίνου τοῦ πάνυ , τῆς πρὸς αὐτὸν Νεστόριον γενομένης , εἰπόντων τε αὖ Θεοδότου ἐπισκόπου Ἀγκύρας Ἀκακίου τε τὸν Μελιτινῆς θρόνον διέποντος καὶ ἅπερ κατὰ τὴν Ἐφεσίων ἀναφανδὸν βλασφημίας ἀπηρεύξατο ῥήματα ὁ Νεστόριος , συνυφανθεισῶν δὲ καὶ πολλῶν ῥήσεων ἁγίων καὶ ἐγκρίτων πατέρων τὴν ὀρθὴν καὶ ἀμώμητον ἐκθεμένων πίστιν , ἐνταγέντων γε μὴν καὶ διαφόρων ἐκφρόνως βλασφημηθέντων παρὰ τοῦ δυσσεβοῦς Νεστορίου , ἡ ἁγία σύνοδος πρὸς λέξιν ἀπεφήνατο ταῦτα · Πρὸς τοῖς ἄλλοις μήτε ὑπακοῦσαι βουληθέντος τοῦ τιμιωτάτου Νεστορίου τῇ ἡμῶν κλήσει , μήτε μὴν τοὺς παρ’ ἡμῶν ἀποσταλέντας ἁγιωτάτους καὶ θεοσεβεστάτους ἐπισκόπους προσδεξαμένου , ἀναγκαίως ἐχωρήσαμεν ἐπὶ τὴν ἐξέτασιν τῶν δυσσεβηθέντων αὐτῷ · καὶ φωράσαντες αὐτὸν ἔκ τε τῶν ἐπιστολῶν αὐτοῦ καὶ τῶν συγγραμμάτων τῶν καὶ ἀναγνωσθέντων , καὶ ἐκ τῶν ἀρτίως παρ’ αὐτοῦ ῥηθέντων κατὰ τήνδε τὴν μητρόπολιν καὶ προσμαρτυρηθέντων , δυσσεβῶς φρονοῦντα καὶ κηρύττοντα , ἀναγκαίως κατεπειχθέντες ἀπό τε τῶν κανόνων καὶ ἐκ τῆς ἐπιστολῆς τοῦ ἁγιωτάτου πατρὸς ἡμῶν καὶ συλλειτουργοῦ Κελεστίνου τοῦ ἐπισκόπου τῆς Ῥωμαίων ἐκκλησίας,δακρύσαντες πολλάκις , ἐπὶ ταύτην τὴν σκυθρωπὸν ἐχωρήσαμεν ἀπόφασιν . Ὁ βλασφημηθεὶς τοίνυν παρ’ αὐτοῦ κύριος ἡμῶν Ἰησοῦς Χριστὸς ὥρισε διὰ τῆς παρούσης ἁγίας συνόδου , ἀλλότριον εἶναι τὸν αὐτὸν Νεστόριον τοῦ τε ἐπισκοπικοῦ ἀξιώματος καὶ παντὸς συλλόγου ἱερατικοῦ .
Lemmas: ὡς οὖν ὁ κύριος παροίχομαι ἡμέρα πεντεκαίδεκα , ὁ ἐπί οὗτος συναθροίζω , ὡς οὖον φθάνω ὁ ἀνατολικός , ἢ εἰμί καί φθάνω , μετά πολύς χρόνος τριβή , συναλίζω , Κύριλλος ὁ θεσπέσιος διέπω καί ὁ Κελεστῖνος τόπος ὁ ἐπισκοπή , ὡς εἴρω , ὁ πρέσβυς Ῥώμη πρυτανεύω . καλέω δέ οὖν ὁ Νεστόριος , προτρέπω ὁ ἐπάγω ἀπολογέομαι . καί δῆτα κατά ὁ προτεραῖος ὑπισχνέομαι ἀφικνέομαι εἴπερ δήω , καί ὁ ὑπισχνέομαι κατολιγωρέω , καί τρίς καλέω ἐπεί μή ἀπαντάω , ὁ ζήτησις ὁ συνέρχομαι ἀντιλαμβάνω . καί Μέμνων ὁ ὁ Ἐφέσιος πρόεδρος ὁ διέλευσις ὁ ἡμέρα ὁ μετά ὁ κύριος διέρχομαι — τυγχάνω δέ ἑξκαίδεκα ὁ ἀριθμός εἰμί — καί ὁ ἐπιστολή ἀναγιγνώσκω Κύριλλος ὁ θεσπέσιος ὁ πρός Νεστόριος ἐργάζομαι αὐτός , καί πρός γε ὁ Νεστόριος πρός αὐτός Κύριλλος , ἐγγράφω δέ καί ὁ ἱερός ἐκεῖνος ἐπιστολή Κελεστῖνος ὁ πάνυ , ὁ πρός αὐτός Νεστόριος γίγνομαι , εἶπον τε αὖος Θεόδοτος ἐπίσκοπος Ἄγκυρα Ἀκάκιος τε ὁ Μελίτινος θρόνος διέπω καί ὅσπερ κατά ὁ Ἐφέσιος ἀναφανδά βλασφημία ἀπηρεύξατο ῥῆμα ὁ Νεστόριος , συνυφαίνω δέ καί πολύς ῥῆσις ἅγιος καί έγκριτος πατήρ ὁ ὀρθός καί ἀμώμητος ἐκτίθημι πίστις , ἐντάσσω γε μήv καί διάφορος ἐκφρόνως βλασφημέω παρά ὁ δυσσεβής Νεστόριος , ὁ ἅγιος σύνοδος πρός λέξις ἀποφαίνω οὗτος · πρός ὁ ἄλλος μήτε ὑπακούω βούλομαι ὁ τίμιος Νεστόριος ὁ ἐγώ κλῆσις , μήτε μήv ὁ παρά ἐγώ ἀποστέλλω ἅγιος καί θεοσεβής ἐπίσκοπος προσδέχομαι , ἀναγκαῖος χωρέω ἐπί ὁ ἐξέτασις ὁ δυσσεβέω αὐτός · καί φωράω αὐτός ἐκ τε ὁ ἐπιστολή αὐτός καί ὁ σύγγραμμα ὁ καί ἀναγιγνώσκω , καί ἐκ ὁ ἄρτιος παρά αὐτός εἴρω κατά ὅδε ὁ μητρόπολις καί προσμαρτυρέω , δυσσεβῶς φρονέω καί κηρύσσω , ἀναγκαῖος κατεπείγω ἀπό τε ὁ κανών καί ἐκ ὁ ἐπιστολή ὁ ἅγιος πατήρ ἐγώ καί συλλειτουργός Κελεστῖνος ὁ ἐπίσκοπος ὁ Ῥωμαῖος εκκλησιας,δακρυατιμοω πολλάκις , ἐπί οὗτος ὁ σκυθρωπός χωρέω ἀπόφασις . ὁ βλασφημέω τοίνυν παρά αὐτός κύριος ἐγώ Ἰησοῦς Χριστός ὁρίζω διά ὁ πάρειμι ἅγιος σύνοδος , ἀλλότριος εἰμί ὁ αὐτός Νεστόριος ὁ τε ἐπισκοπικός ἀξίωμα καί πᾶς σύλλογος ἱερατικός .